(Υ.Ε. 15.42.004)

**ΕΠΕΞΗΓΗΜΑΤΙΚΟ ΣΗΜΕΙΩΜΑ**

**Οι περί Τμήματος Κτηματολογίου και Χωρομετρίας (Σχέδια Υπηρεσίας) –**

**Θέση Ανώτερου Τεχνικού Μηχανικού Χαρτογραφίας/Φωτολιθογραφίας**

**Κανονισμοί του 2022**

1. Το Υπουργείο Εσωτερικών, σε συνεργασία με το Τμήμα Δημόσιας Διοίκησης και Προσωπικού, προέβη στην ετοιμασία του Σχεδίου Υπηρεσίας για την υπό αναφορά θέση Ανώτερου Τεχνικού Μηχανικού Χαρτογραφίας/Φωτολιθογραφίας (Κλ. Α10(i)) στο Τμήμα Κτηματολογίου και Χωρομετρίας, το οποίο συζητήθηκε και συμφωνήθηκε από την αρμόδια Υποεπιτροπή της Μικτής Επιτροπής Προσωπικού για Σχέδια Υπηρεσίας και έτυχε νομοτεχνικού ελέγχου από τη Νομική Υπηρεσία της Δημοκρατίας. Αντίγραφο του προτεινόμενου Σχεδίου Υπηρεσίας σε μορφή Κανονισμών επισυνάπτεται, ως ΠΑΡΑΡΤΗΜΑ 1.

2. Με το Συμπληρωματικό Προϋπολογισμό του 2007 δημιουργήθηκε η νέα θέση Προαγωγής Ανώτερου Τεχνικού Μηχανικού Χαρτογραφίας/Φωτολιθογραφίας (Κλ. Α10(i)), στο Τμήμα Κτηματολογίου και Χωρομετρίας, Υπουργείο Εσωτερικών, χωρίς ωστόσο να δημιουργηθεί αντίστοιχος αριθμός θέσεων. Στο πλαίσιο σταδιακής εφαρμογής της νέας δομής των Τεχνικών Μηχανικών στο Τμήμα Κτηματολογίου και Χωρομετρίας δημιουργήθηκαν με τον περί Προϋπολογισμού του 2021 Νόμο του 2021 (Ν. 2(ΙΙ)/2021), τρεις (3) νέες θέσεις Ανώτερου Τεχνικού Μηχανικού Χαρτογραφίας/Φωτολιθογραφίας, σε αντικατάσταση τριών (3) θέσεων Κτηματολογικού Λειτουργού 2ας Τάξεως (Κλ. Α10(i)). Ως εκ τούτου, προέκυψε η ανάγκη ετοιμασίας του προαναφερόμενου Σχεδίου Υπηρεσίας.

3. Το Υπουργικό Συμβούλιο κατά τη συνεδρία του στις 12/01/2022 ενέκρινε, σύμφωνα με το άρθρο 27 των περί Δημόσιας Υπηρεσίας Νόμων του 1990 έως 2022, τους περί Τμήματος Κτηματολογίου και Χωρομετρίας (Σχέδια Υπηρεσίας) – Θέση Ανώτερου Τεχνικού Μηχανικού Χαρτογραφίας/Φωτολιθογραφίας Κανονισμούς του 2022 και εξουσιοδότησε τον Υπουργό Εσωτερικών να τους καταθέσει στη Βουλή των Αντιπροσώπων σύμφωνα με τις πρόνοιες του άρθρου 87(4) των προαναφερθέντων Νόμων και να επιφέρει οποιεσδήποτε αλλαγές κρίνει σκόπιμες κατά το στάδιο επεξεργασίας και συζήτησης των Κανονισμών στη Βουλή των Αντιπροσώπων, άνευ επαναφοράς του θέματος στο Συμβούλιο. Αντίγραφο της σχετικής Απόφασης επισυνάπτεται, ως ΠΑΡΑΡΤΗΜΑ 2.

4. Ο Υπουργός Εσωτερικών με την παρούσα Εισηγητική Έκθεση, καταθέτει στη Βουλή των Αντιπροσώπων για έγκριση τους περί Τμήματος Κτηματολογίου και Χωρομετρίας (Σχέδια Υπηρεσίας) – Θέση Ανώτερου Τεχνικού Μηχανικού Χαρτογραφίας/ Φωτολιθογραφίας Κανονισμούς του 2022, σύμφωνα με τις πρόνοιες του άρθρου 87(4) των περί Δημόσιας Υπηρεσίας Νόμων του 1990 έως 2022.

|  |  |
| --- | --- |
|  | ΥΠΟΥΡΓΕΙΟ ΕΣΩΤΕΡΙΚΩΝ  ΛΕΥΚΩΣΙΑ |

29 Απριλίου, 2022